అమ్మా... ఇది నీ మ‌హిమే! - amma... idhi nee mahime! - ప్రేమలేఖలు | Telugu Velugu | Articles Stories Competition Books Magazines Poetry | Ramoji foundation అమ్మా... ఇది నీ మ‌హిమే!
కమర్షియల్‌ కంట్రోలర్‌ ఎస్‌.సి.రైల్వే, పటమట, విజయవాడ, 98665 35490
పటమట, విజయవాడ.
9866535490
ప్రతి క్షణం నువ్వే గుర్తుకొస్తున్నావు. గుండెలవిసేలా ఏడవాలనిపించేంతగా గుర్తుకొస్తున్నావు. నువ్వు పోసిన శ్వాస గుండెను కుదిపి మరీ నిన్ను గుర్తు చేస్తుంది. అలసిపోయేంతగా పరుగులు పెట్టి చివరిదశలో సేద తీర్చుకుంటూ, వెనక్కి తిరిగి చూసుకుంటే... ఎందుకిలా పరిగెత్తామా అనిపించి నువ్వే గుర్తుకొచ్చావు. నిదానంగా పయనించినా, పరుగులెడుతూ ప్రయాణించినా జీవితంలో చేరుకునే గమ్యం ఒకటేనని గమ్యం చేరుకున్నాక గాని తెలిసిరాలేదు. నీ పయనంలో ఎంతో నిలకడ ఉండేది. నువ్వేసే ప్రతి అడుగులో ఓ నిశ్చయం ఉండేది. నిబ్బరంగా ఉండే నీ తీరుని చూసి చాలా నేర్చుకున్నా జీవితంలో పూర్తిగా ఆచరించలేకపోయాను. నిలుపు, నిదానంతో జీవితంలో చాలా సాధించవచ్చని నువ్వు చేసి చూపించినా, అనుకరించలేకపోయాను. మారుతున్న కాలంతో మనమూ మారాలని అనుకున్నాను.
మారుతుంది కాలం కాదు, మనుషులేనని ఇప్పుడు తెలిసింది. కాలం మారదు. మార్పు మనుషులలోనే - వాళ్ల మనసులలోనే. మంచితనం పంచుకొంటూ, మానవత్వం పెంచుకుంటూ పరిస్థితులను అర్థం చేసుకొంటూ జీవితంలో ప్రతిరోజును ఆస్వాదిస్తూ సాగించే పయనం ఆనందమయంగానే ఉంటుంది. అది తెలియక దేనికోసమో వెంపర్లాడుతూ, యాంత్రికంగా పరుగులెడుతూ గడిపే జీవితంలో చివర్లో కానీ తెలిసి రాదు మనం ఏమి కోల్పోయామోనని. అప్పుడు తెలిసినా ప్రయోజనమేమీ ఉండదు. జీవితంలో కాలం ఒక్కసారి తిరిగి వచ్చే (రీప్లే) అవకాశం ఉంటే ఎంత బాగుణ్నో అనిపిస్తుంది. ఎన్నో జీవితాల్లో ఎన్నెన్నో మార్పులు చోటుచేసుకొని సవ్యమైన జీవితాలతో సౌందర్య ప్రపంచం ఏర్పడుతుంది.
లోకంలో ఎందరో అమ్మల్ని చూస్తూంటే నువ్వే గుర్తుకొస్తున్నావమ్మా! అమ్మని అమ్మగా కాక సాటి మనిషిగా చూస్తూ దూరం చేసుకుంటున్నారెందరో. భార్యతో మాట తేడా వచ్చిందనో, ఆస్తిలో సరిగా వాటా ఇవ్వలేదనో, అసలు ఆస్తే కూడబెట్టలేదనో తల్లిని దూరం చేసుకుంటున్న దౌర్భాగ్యులెందరో. జన్మనిచ్చిన తల్లిని అలక్ష్యం చేసి దేవుడికోసం ధనాన్ని, కాలాన్ని వెచ్చిస్తున్నారు.
ఎంత స్వార్థం! అమ్మని చూసుకుంటే ఒరిగేదేమీ లేదు. అదే దేవుణ్ని చూసుకుంటే లాభం ఉంటుందనే స్వార్థ చింతన. వాళ్లందరిని చూస్తున్నప్పుడు కూడా నువ్వే గుర్తుకొస్తావు. ఎందుకంటే వాళ్లలాంటి ఆలోచన నాకు లేదు. నాకు దేవుడున్నాడని యోచన ఉండేది కాదు. జన్మనిచ్చిన తల్లే దైవం. అందుకే నాకు చేతనైనంత ప్రేమగా నిన్ను చూసుకున్నాను. తెలియక ఏదైనా లోపం జరిగిందేమో కాని, నాకు తెలిసి నీకెలాంటి లోపం రానివ్వలేదు. నీకు నలుగురు పిల్లలు కదా వాళ్లు నిన్ను చూసుకోరా అని నేనెప్పుడూ ఆలోచించలేదు. నాకున్న ఒక్కగానొక్క తల్లిని బాగా చూసుకోవాలనే ఆలోచించేవాడిని. అంతా నీ పెంపకం మహిమ!
ఇంకా ఎన్నెన్నో విషయాలు నీకు చెప్పాలని, ఎంతోసేపు నీ ఎదురుగా కూర్చొని మనసు విప్పి మాట్లాడాలని ఉంది. కానీ కుదరదు. ఎందుకంటే అందర్నీ వదలివెళ్లి అనంతతీరాల్లో ఎక్కడో నువ్వు, అనుక్షణం నిన్నే తలచుకుంటూ ఇక్కడ నేను. కొండంత ప్రేమను పంచిన నిన్ను సదా తలచుకొంటూ....
amma... idhi nee mahime! - amma... idhi nee mahime! - premalekhalu | Telugu Velugu | Articles Stories Competition Books Magazines Poetry | Ramoji foundation amma... idhi nee mahime!
kamarsialli controllershe esi.si.railve, patamata, vijayavada, 98665 35490
patamata, vijayavada.
9866535490
prati kshanam nuvve gurtukostunnavu. gundelavisela edavalanipinchentaga gurtukostunnavu. nuvvu posina shwasa gundenu kudipi mari ninnu gurtu chestundi. alasipoyentagaa parugulu petti chivaridasalo sedha teerchukuntu, venakki tirigi chusukunte... endukila parigettama anipinchi nuvve gurtukochavu. nidaanamgaa payaninchinaa, paruguledutuu prayaaninchinaa jeevitamlo cherukune gamyam okatenani gamyam cherukunnaka gaani telisiraaledu. nee payanamlo entho nilakada undedi. nuvvese prati adugulo oo nischayam undedi. nibbaramgaa unde nee teeruni chusi chala nerchukunna jeevitamlo puurtigaa aacharinchalekapoyanu. nilupu, nidaanamtoe jeevitamlo chala saadhinchavacchani nuvvu chesi chuupinchinaa, anukarinchalekapoyanu. maarutunna kaalamtho manamuu maaraalani anukunnaanu.
maarutundi kaalam kaadu, manushulenani ippudu telisindi. kaalam maaradu. maarpu manushulalone - vaalla manasulalone. manchitanam panchukontu, maanavatvam penchukuntuu paristhitulanu artham chesukontu jeevitamlo pratirojunu aasvaadistuu saaginche payanam aanandamayamgaane untundi. adhi teliyaka denikosamo vemparlaadutuu, yaantrikamgaa paruguledutuu gadipe jeevitamlo chivarlo cony telisi raadu manam emi kolpoyamonani. appudu telisina prayojanamemi undadu. jeevitamlo kaalam okkasari tirigi vache (reepley) avakaasam unte entha bagunno anipistundi. enno jeevitaallo ennenno maarpulu chotuchesukoni savyamaina jeevitaalato soundarya prapancham erpadutundi.
lokamlo endaro ammalni chustunte nuvve gurtukostunnavam! ammani ammaga kaaka saati manishigaa chustuu dooram chesukuntunnarendaro. bhaaryatho maata teda vachindano, aastilo sarigaa wata ivvaledano, asalu aaste koodabettaledano tallini dooram chesukuntunna dourbhaagyulendaro. janmanicchina tallini alakshyam chesi devudikosam dhanaanni, kaalaanni vecchistunnaaru.
entha swaartham! ammani chusukunte origedemee ledu. adhe devunni chusukunte laabham untundane swaartha chintana. vaallandarini chustunnappudu kuudaa nuvve gurtukostavu. endukante vallalanti aalochana naaku ledu. naaku devudunnadani yochana undedi kaadu. janmanicchina talle daivam. anduke naaku chetanainanta premagaa ninnu chusukunnanu. teliyaka edaina lopam jarigindemo kaani, naaku telisi neekelanti lopam raanivvaledu. neeku naluguru pillalu kada vaallu ninnu chusukora ani neneppuduu aalochinchaledu. naakunna okkagaanokka tallini baga chusukovalane aalochinchevaadini. antaa nee pempakam mahima!
inka ennenno vishayaalu neeku cheppaalani, entosepu nee edurugaa kuurchoni manasu vippi matladalani undi. cony kudaradu. endukante andarnee vadalivelli anantatiiraallo ekkado nuvvu, anukshanam ninne talachukuntu ikkada nenu. kondanta premanu panchina ninnu sadaa talachukontu....